कस्तूरबा विद्यालयों ने बदली बालिका शिक्षा की तस्वीर: बिंदा
कस्तूरबाबालिका विद्यालयों ने ग्रामीण क्षेत्र में बालिका शिक्षा को संजीवनी दी हैं, इन विद्यालयों में ड्राप आउट बालिकाओं को शिक्षा से जोड़कर नई जिंदगी मिली हैं। यहां उन्हें ना सिर्फ निशुल्क शिक्षा बल्कि सिलाई, ब्यूटी पार्लर जैसे कई प्रशिक्षण दिए जाते हैं। इन व्यावसायिक प्रशिक्षणों से उन्हें स्वावलंबन भी मिलता है। ये विचार नगरपालिका अध्यक्ष राधाकिशन बिन्दा ने डेगाना क्षेत्र के लंगोड़ की कस्तूरबा बालिका आवासीय विद्यालय में आयोजित किशोरी मेले के दौरान कही। कार्यक्रम के मुख्य अतिथि सरपंच संघ अध्यक्ष विशाल किलक ने कहा कि अटल बिहारी वाजपेयी के ग्रामीण शिक्षा के स्वप्न की परिणति में तत्कालीन सरकार द्वारा देश भर में जहां-जहां शैक्षिक स्तर कम हैं वहां कस्तूरबा आवासीय विद्यालय खोले गए। जहां ऐसी बालिकाओं ने शिक्षा ग्रहण कर अपना भविष्य संवारा हैं, जिन्होंने आज तक स्कूल का द्वार तक नहीं देखा था। इस दौरान पालिकाध्यक्ष बिंदा, किलक, तहसीलदार पूनाराम चौधरी ने प्रदर्शनियों का अवलोकन किया।
14स्कूलों ने लिया भाग, 25 स्टालें लगाई
प्रधानाध्यापिकाप्रेमा मुंडेल ने बताया कि एक दिवसीय शैक्षिक किशोरी मेले में शैक्षणिक, मनोरंजनात्मक तथा सृजनात्मक गतिविधियों से संबंधित विद्यार्थियों द्वारा 25 स्टालें लगाई गई, जिनका अतिथियों ने अवलोकन किया। इस अवसर पर बालिका शिक्षा प्रभारी ने बेटी बचाओ बेटी पढ़ाओ एवं स्वच्छता का आह्वान किया। मेले में 14 विद्यालयों के करीब चार सौ विद्यार्थियों ने भाग लिया। इस दौरान विद्यार्थियों द्वारा रंगारंग सांस्कृतिक कार्यक्रम भी प्रस्तुत किए गए। अव्वल रहे बालक बालिकाओं को पुरस्कृत किया गया। इस मौके पर एबीओ रामलाल बेड़ा, कालूराम मुंडेल, ताराचंद टेलर, सुनीता चौधरी, आशा चौधरी, मंजू शर्मा, अरुणा चौधरी, अंजू आदि मौजूद थे।
डेगाना. किशोरी बाल मेले के दौरान निरीक्षण करते पालिकाध्यक्ष।
hin_Deva hin_Deva hin_Deva hin_Deva hin_Deva